Paulo Zubiarrain

Paulo Zubiarrain Otxotorena, izengoitiz Paulo Txikia eta Hernani Txikia (Hernani, Gipuzkoa, 1912ko irailaren 26a - ib., 2002ko apirilaren 4a) bertsolaria izan zen.

Bizitza 

Gaztetan artzain, gero fabrikan langile, eta azkenik, zapatagin izan zen bizibidez. Oso gazterik hasi zen bertsotan. Tolosan egindako txapelketa batengatik, saioak izaten hasi zen; eta plaza franko egina da, Gipuzkoan eta Nafarroa Garaian batik bat.

1981ean, Bertsolari Elkarteak omenaldi bat eskaini zien berari eta Antonio Eizmendi Loidi-Saletxeri.

Zahartzaroan, bertso-jartzeari ekin zion, eta bi liburu argitaratu zituen, harrezkero: Ia kantuz bezala (1985) eta Gaziak eta gozoak (1988).

Idazlanak 
 Ia kantuz bezala (1985, Auspoa)
 Gaziak eta gozoak (1988, Auspoa)

Erreferentziak 

Gipuzkoako bertsolariak
Hernaniarrak